**„Да се изгубиш и откриеш в миналото.**

**Историческата карта – дигитална информация и представяне.”**

**Мария Баръмова**

В теоретичен план учителите се запознават със съвременните постижения в изследването и преподаването на историята на Европа и в частност на балканския регион. Курсът е изграден на мултидисциплинарен принцип и включва използването на историко-географските информационни системи и тяхното приложение в изучаването на селищната система, транспорта, религията и др.

Практическата част включва групова дейност на учители /младши, старши и главни учители/ за разрешаване на самостоятелни творчески задачи в училищни и извънучилищни форми на работа, свързани с придобиването на нови знания и умения в практическото им приложение в областта на историческата география. Важно място заема работата с ИКТ (създаване и използване на исторически карти в дигитална среда) и изнасяне на обучението в извънучилищни културни и академични институции: ДАА, НВИМ, СУ и Музей за история на София.